### Beslutning

Godkendt.

### Sagsfremstilling

## Resume og sagens baggrund

På de to anlægsprojekter om kunstgræsbaner i Høng og [adresse]
indgår optioner om supplerende banearealer og på lysanlægget på Svebølle
kunstgræsbane er der aftalt en opgradering.

## Indstillinger

Direktøren indstiller, at

1. der indgås aftaler om at udnytte optionerne om
   supplerende banearealer i Høng og [adresse], samt om
   det opgraderede projekt om lysanlæg på [adresse] med i alt
   2.374.000 kr.,
2. der indgås aftale med Høng Gymnastikforening om
   indbetaling af 650.000 kr. ved indgåelse af optionen,
3. der indgås aftale med Høng Gymnastikforening om at
   afdrage restfinansieringen på 236.000 kr. over maksimalt 7 år uden
   forrentning,
4. der indgås aftale med Hvidebæk IF om indbetaling af
   150.000 kr. ved indgåelse af optionen,
5. der indgås aftale med Friskolen og Idrætsefterskolen Ubby om forudbetaling af baneleje på 400.000 kr.,
6. der indgås aftale med Hvidebæk IF om at afdrage
   restfinansieringen på 190.000 kr. over 7 år uden forrentning,
7. der gives anlægsbevilling og afsættes rådighedsbeløb
   til udgifter på 740.000 kr. til kunstgræsbanen i [adresse],
   886.000 kr. til kunstgræsbanen i Høng og 747.000 kr. til opgradering af
   lysanlæg på [adresse],
8. der gives anlægsbevilling og afsættes rådighedsbeløb
   til indtægter på -340.000 kr. til kunstgræsbanen i [adresse],
   -886.000 kr. til kunstgræsbanen i Høng og -747.000 kr. til lysanlæg på
   Svebølle kunstgræsbane i 2024,
9. der gives tillægsbevilling til driften på i alt
   -400.000 kr. til lejeindtægten i 2024, 2025 og 2026 fordelt som beskrevet
   i sagen,
10. der betales tilskudsmoms på 345.000 til
    momsudligningsordningen finansieret af kassebeholdningen.

## Behandling

Økonomiudvalget, Kommunalbestyrelsen

## Sagsfremstilling

*Kunstgræsbaner*Kalundborg Kommune har afsat anlægsmidler til etablering af to
kunstgræsbaner i Høng og [adresse]. De kommunale
anlægsbevillinger dækker 11-mandsbaner, men i de modtagne tilbud indgår også
optioner på supplerende banearealer, som kan iværksættes, hvis foreningerne kan
rejse finansiering.

I Høng er prisen på optionen 887.000 kr. og i [adresse]
er den 740.000 kr.

Høng Gymnastikforening bidrager med 650.000 kr. ved kontraktindgåelse og
ønsker at afdrage det resterende beløb på 237.000 kr. over en periode på op til
5-7 år.

Hvidebæk Gymnastikforening bidrager med 150.000 kr. ved kontraktindgåelse.
Herudover er der indgået en aftale med Friskolen og Idrætsefterskolen Ubby om forudbetaling af leje af kunstgræsbaneanlægget for
en periode frem til 2030 på 400.000 kr. som betales med 25.000 kr. i 2024,
175.000 kr. i 2025 og 200.000 kr. i 2026.

Det resterende beløb på 190.000 kr. ønskes afdraget over 7 år.

*Lysanlæg Svebølle kunstgræsbane*Der er afsat et anlægsbudget på investeringsoversigten på [adresse] kr. til
etablering af lysanlæg på [adresse]. Administrationen har haft
dialogen med Svebølle Boldklub og Idrætsforening (SBI) om en mere
fremtidssikker løsning end den som kunne rummes inden for det afsatte
anlægsbeløb.

Der er enighed med SBI om et opgraderet projekt med et lysanlæg til en pris
på 1.265.000 kr., hvor foreningerne finansierer forskellen på 747.000 kr.

SBI og Old SBI bidrager med 500.000 kr. ved kontraktindgåelse og ønsker at
afdrage det resterende beløb på 247.000 kr. over en periode på 5 år.

*Tilskudsmoms*Efter de kommunale momsregler skal der betales 17,5% af anlægstilskud til
momsudligningsordningen. Til gengæld kan der hjemtages fuld moms af
anlægsudgifterne.

Foreningernes tilskud udgør (udover den forudbetalte leje) 1.973.000 kr. som
svarer til en tilskudsmoms på 345.000 kr.

*Afdrag*I alle tre anlægsprojekter ønsker foreningerne at afdrage en del af
finansieringen over en årrække.

Det er aftalt med foreningerne, at der ikke tillægges renter.

## Økonomiske konsekvenser

Såvel de yderligere banefaciliteter som det forbedrede lysanlæg etableres på
kommunale idrætsfaciliteter og i tillæg til eksisterende anlægsprojekter.
Udgifterne ligger udover den kommunale bevilling, og der skal derfor afsættes
yderligere anlægsbevillinger og rådighedsbeløb til optionerne og de yderligere
udgifter til lysanlægget, samt til anlægstilskuddene.

Den forudbetalte lejeindtægt er en driftsindtægt og der skal derfor gives en
tillægsbevilling til driften.

|  |  |  |  |  |  |
| --- | --- | --- | --- | --- | --- |
|  | Udgifter til option/  opgradering | Straks-  betaling | Lån | Tilskuds-  moms | Forudbetalt leje |
| Ubby - supplerende banearealer | 740.000 | -150.000 | -190.000 | 59.500 | -400.000 |
| Høng - supplerende banearealer | 887.000 | -650.000 | -237.000 | 155.225 | 0 |
| Svebølle kunstgræsbane - opgradering af lysanlæg | 747.000 | -500.000 | -247.000 | 130.725 | 0 |
| **I alt** | 2.374.000 | -1.300.000 | -674.000 | 345.450 | -400.000 |

* Der gives anlægsbevillinger til udgifter på i alt
  2.374.000 kr.
* Der gives anlægsbevillinger til indtægter på i alt
  -1.974.000 kr. (straksbetaling + lån)
* Der gives en tillægsbevilling til lejeindtægter på
  driften på i alt -400.000 kr. med -25.000 kr. i 2024, -175.000 kr. i 2025
  og -200.000 kr. i 2026.
* Der betales tilskudsmoms på i alt 345.000 kr. som
  finansieres af kassebeholdningen.

### Sagens forløb

22/05/2024 Økonomiudvalget
Anbefales.